**ТЕСТ ПО**

**„МЕДИЦИНСКА ЕТИКА И ДЕОНТОЛОГИЯ“**

**ЗА СТУДЕНТИ ОТ МУ – ПЛЕВЕН**

**МЕДИЦИНСКИ КОЛЕЖ**

**СПЕЦИАЛНОСТ „РЕНТГЕНОВ ЛАБОРАНТ”**

ТЕМА 5: ПРАВА НА ПАЦИЕНТА

1. Пациент недоволен от оказваната му медицинска помощ желае да смени общопрактикуващия си лекар. Това му е отказано.

А. Има нарушение\*

Б. Няма нарушение

2. След болнично лечение пациент е изписан без да му бъде предоставена информация за последващото извънболнично лечение.

А. Има нарушение\*

Б. Няма нарушение

3. Съгласно Ревизираната декларация от Лисабон, ако законният представител на некомпетентния пациент забрани лечение, което по мнението на лекаря е в най-добър интерес на пациента, лекарят може да оспори това решение пред съответна правна институция.

А. Вярно\*

Б. Невярно

4. Общопрактикуващ лекар отказва да поеме грижата за нов пациент със хронично заболяване и го насочва към друг колега, тъй като не е убеден, че ще може да го лекува с достатъчно внимание, а и трябва да се грижи максимално добре за пациентите, които вече е поел.

А. Има нарушение на правата на пациента

Б. Няма нарушение на правата на пациента\*

**5. В следващия казус преценете има ли нарушение на правата на пациента според Декларацията от Лисабон.** Млада семейна двойка има проблеми с възпроизводството. Налага се да се използва донор. Семейството дава съгласието си и оплождането е извършено успешно. Ражда се здраво дете и родителите са щастливи. Една от съседките на семейството обаче работи в лабораторията, където е извършена процедурата. Тя разпознава съседите си и споделя това със своя приятелка.

А. Има нарушение на правата на пациента.\*

Б. Няма нарушение на правата на пациента.

6. Кой е правилният липсващ термин в следното твърдение: Всеки пациент има правото на ………………………………… в здравните грижи, при което лекарят има задължение да сътрудничи в координацията на необходимите медицински грижи с другите здравни професионалисти, лекуващи пациента.

А. Приемственост\*

Б. Компетентност

В. Учтивост

7. Кое от посочените права на пациента според Декларацията от Лисабон засяга всеки един човек независимо дали е пациент или не?

А. Религиозна помощ

Б. Медицински грижи от добро качество

В. Здравно обучение\*

8. Кой е правилният липсващ термин в следното твърдение: Хуманните терминални грижи и облекчението на страданието на пациента е проява на уважение на правото …………………………………….. съгласно Ревизираната Декларация от Лисабон.

А. Право на информация

Б. Право на лично достойнство\*

В. Право на конфиденциалност

9. Според кое право на пациент от Декларация от Лисабон наследниците на пациента могат да получат право на достъп до информация, която би ги информирала за здравните рискове за тях?

А. Право на конфиденциалност\*

Б. Право на информация

В. Право на самоопределение

10. **В следващия казус преценете има ли нарушение на правата на пациента според Декларацията от Лисабон.** Пациент, лежащ във вътрешно отделение, е поканен да участва в клинично изпитване на нов медикамент. След като са му обяснени всички предимства и рискове от приложението на медикамента, пациентът отказва да бъде включен в експеримента. След няколко дни пациентът забелязва отчетлива промяна в отношението на лекуващия лекар - от вежлив и отзивчив той се превръща във вечно зает формалист и дори понякога се налага други колеги да обслужват пациента.

А. Има нарушение на правата на пациента.\*

Б. Няма нарушение на правата на пациента.